Trou-handsak nou fortuin werd | Netwerk24
Trou-handsak nou fortuin werd
12 Oktober 2018 05:30
Die handsak wat Louis Vuitton ter viering van die troue van die hertog en hertogin van Sussex (Harry & Meghan) ontwerp het, gaan ’n fortuin haal op ’n komende veiling in Londen. Daar is slegs 85 van die handsakke in vier style gemaak. Foto: The Pedestal
’n Handsak wat Louis Vuitton ter viering van die troue van die hertog en hertogin van Sussex (Harry & Meghan) ontwerp het, gaan ’n fortuin haal op ’n veiling later die maand.
Dié handsak, ’n sogenaamde “Speedy”-model, waarvan daar ’n beperkte getal gemaak is, kan meer as £6 000 (sowat R114 749) haal op die afslaer The Pedestal se veiling in Knightsbridge in Londen.
Die sak het ’n koper nuut £1 340 uit die sak gejaag.
Daar is slegs 85 van die sakke in vier style gemaak.
Die afslaer meen dit is dié item wat soos soetkoek gaan verkoop, veral onder versamelaars wêreldwyd, wat weet dat die waarde daarvan in komende jare net gaan klim.
Besonderse handsakke is die nuutste versamelaarsitem wat deel raak van kunsafslaers se verkopings.
Die huidige wêreldrekord vir ’n handsak word gehou deur Hermés se Birkin-handsak van krokodilleer, wat in Junie 2016 ’n allemintige £208 250 op ’n veiling in Hongkong gehaal het.
Dit is toe deur Christie’s as die skaarsste, gesogste handsak nóg bestempel.
Daar word jaarliks slegs een tot twee van die sakke gemaak.
Meer oor: Louis Vuitton | Megan Hertogin Van Sussex | Prins Harry | Hong Kong | Sussex | The Pedestal | Knightsbridge In London | Trouhandsak | Veiling
Charles en seksbom se karre te koop